b'\n_START_ARTICLE_\nPogovor razo\xc4\x8daranega \xc4\x8dloveka s svojo du\xc5\xa1o (egip\xc4\x8danska pesem)\n_START_PARAGRAPH_\nPogovor razo\xc4\x8daranega \xc4\x8dloveka s svojo du\xc5\xa1o je staroegip\xc4\x8danska pesem, ki je nastala okoli leta 2100 pr. n. \xc5\xa1t._NEWLINE_Pesmi manjkajo nekateri deli in je bila napisana v te\xc5\xbeko razumljivem jeziku. Opisuje skrajno nezadovoljstvo \xc4\x8dloveka z \xc5\xbeivljenjem, ki pa ni utemeljeno z dru\xc5\xbebenimi ali politi\xc4\x8dnimi okoli\xc5\xa1\xc4\x8dinami. Obupani se med razmi\xc5\xa1ljanjem o samomoru pogovarja s svojo du\xc5\xa1o o usodi, ki bi ju doletela zaradi nenaravne smrti. Razo\xc4\x8darani \xc4\x8dlovek se na koncu pesmi odlo\xc4\x8di \xc5\xbeiveti do konca svojih dni._NEWLINE_Odlomek, ki opisuje smrt kot bujenje iz sna in vrnitev domov, je nastal po vmesnem angle\xc5\xa1kem prevodu Johna A. Wilsona.'